### Beslutning

Godkendt.

### Sagsfremstilling

## Resume og sagens baggrund

Der skal udarbejdes et tillæg til spildevandsplan 2023-27, fordi der er indgået aftale med en projektudvikler bag et nyt boligområde på [adresse] i Gørlev, hvor regn- og overfladevandet skal håndteres af Kalundborg Forsyning, i stedet for en lokal håndtering. Derudover indeholder tillægget nogle tilretninger.

## Indstillinger

Chefen for Plan, Byg og Miljø indstiller, at forslaget til tillæg 1 til spildevandsplan 2023-27 godkendes - og at det sendes i høring i 8 uger.

## Behandling

Teknik- og Miljøudvalget.

## Sagsfremstilling

I tillægget medtages følgende ændringer til spildevandsplanen, da der hhv. er tale om en presserende opgave (1) og almindelige tilretninger (2-4):

1. Ændring af kloakoplandet [adresse] i Gørlev
2. Flinterup Mark nr. 6-16
3. Fejlretning vedr. Tovesvej 1-10 i Høng
4. Enkeltejendomme der optages i kloakoplande

Vedr. ændring af [adresse] skyldes det, at området i den gældende spildevand er udlagt til "Spildevandskloakeret", dvs. hvor [adresse] håndterer det sanitære spildevand, mens projektudvikler selv skal lave løsninger for håndtering af regn- og overfladevand, hvorefter der vil skulle etableres et laug til at forestå vedligeholdelse og drift af denne opgave. Istedet vil Kalundborg Forsyning skulle forestå hele vandhåndteringen for området - og områdets status ændres derfor til "Separatkloakeret".

Vedr. Flinterup Mark, så er ejendommene blevet kloakeret som en del af indsatsen i det åbne land og spildevandsplanen skal derfor tilrettes, så den rette status fremgår, og så ejendommene har ret og pligt til at tilslutte sig kloakeringen.

Vedr. Tovesvej, så er ejendommene registrerede som separatkloakerede, men de er fælleskloakerede og tillægget retter denne fejlagtige registrering.

Vedr. enkeltejendomme, så er der tale om 7 ejendomme, der i forbindelse med indsatsen i det åbne land har indgået kontraktligt medlemsskab med Kalundborg Forsyning og alle er blevet tilsluttet forsyningens spildevandsledninger.

Udkastet til tillæg 1 til spildevandsplan 2023-27 er vedlagt som bilag 1. Forslaget til tillæg skal i 8 ugers offentlig høring.

Det er vurderet, på baggrund af en screening af tillægget (miljøvurdering af planer og programmer), at der ikke skal udarbejdes en decideret miljøvurdering.

Afgørelse om ikke at miljøvurdere tillæg nr. 1 til spildevandsplan 2023-27 for Kalundborg Kommune er vedlagt som bilag 2. Afgørelsen offentliggøres sammen med udkastet til tillægget, når det sendes i høring.

Alle berørte lodsejere orienteres via digital post eller brev når tillægget sendes i høring.

## Økonomiske konsekvenser

Ingen økonomiske konsekvenser.